Barbara Roberts

Barbara Kay ROBERTS (naskita la 21-an de decembro 1936 en Corvallis, Oregono) estas usona politikisto (Demokrata Partio). Ŝi estis guberniestro de la ŝtato Oregono de 1991 ĝis 1995, la unua guberniestrino en la historio de Oregono.

 Politiko 
Antaŭe Roberts ankaŭ estis la unua virino kiu funkciis kiel Majoritatestro de la Oregona Ĉambro de Reprezentantoj. Ŝi ankaŭ servis du oficperiodojn kiel Oregona Sekretario de Ŝtato, kaj tenis postenojn en la loka kaj distrikta administracio en Portlando. Roberts estis edziniĝinta al Oregona Ŝtatsenatano 1974 ĝis lia morto en 1993. 
Roberts ekoficis la 14-an de januaro 1991 kaj estis la unua virino, kiu plenumis la postenon de guberniestro de ĉi tiu usona ŝtato. Kiel guberniestrino, ŝi pledis por plibonigitaj edukaj politikoj kaj plifortigis la rajtojn de homoj kun handikapoj. Ŝi ankaŭ fokusiĝis al mediprotektado kaj klopodis reformi la administradon kaj adapti ĝin al ŝanĝiĝantaj tempoj. Ŝi ankaŭ pledis por GLAT-rajtoj. Ŝia plano altigi la aldonvaloran imposton por financi sanservon estis malakceptita de balotantoj. Rezulte, ŝi estis devigita tranĉi elspezojn, rompante unu el siaj kampanjaj promesoj. En 1994, ŝi rifuzis kandidatiĝi por reelekto. Sekve, ŝi forlasis la postenon en januaro 1995.

Roberts sukcedis Neil Goldschmidt kiel guberniestro en 1991 kaj estis sukcedita en 1995 de John Kitzhaber. 

De 2011 ĝis 2013, Roberts estis membro de la Portlanda Metropola Areo-Konsilio.

 Referencoj 

 Eksteraj ligiloj 

 Barbara Roberts' Inaugural Message
 Barbara Roberts' 1995 Farewell Message
 Oregon State Archives, Governor Barbara Roberts
 Oregon Historical Project, Women in Oregon politics
 Brief Profile of Governor Barbara Roberts

Kategorio:Guberniestroj de Oregono